stanford-oval/wikipedia huggingface dataset:
הלנה ג'וזפסון

| --- | --- |
ג'וזפסון ב-14 ביולי 2021
ג'וזפסון ב-14 ביולי 2021
 לידה:  23 במרץ 1978 (בת 46) Torslunda parish, שוודיה 
 מוקד פעילות:  מאלמה 
 תקופת הפעילות:  מ-1999 
 סוגה:  מוזיקת פופ, קאנטרי, מוזיקה קלה, אינדי פופ, ג'אז 
 שפה מועדפת:  שוודית, אנגלית, צרפתית 
 כלי נגינה:  תוף מרים, פסנתר אפרייט 
 חברת תקליטים:  EMI 
 בן או בת זוג:  Martin Josefsson 
 פרופיל ב-IMDb
 
הלנה מריאן ג'וזפסון (באנגלית: Helena Marianne Josefsson; נולדה ב-23 במרץ 1978) היא זמרת ופזמונאית שוודית. היא הזמרת הראשית בלהקת סנדי מושה (אנ') ושיתפה פעולה עם פר גסלה, רוקסט, ארש וארק ועוד פרויקטים מוזיקליים שוודיים שונים בתור זמרת ליווי. ג'וזפסון יצאה לסיבוב הופעות עם רוקסט במהלך 2011 – "Neverending World Tour". בשנת 2015 היא הקליטה אלבום גרסאות כיסוי מסוגת הג'אז בשם Happiness עם השלישייה השוודית קונטור, וכן שיתפה פעולה עם גיטריסט הבס של רוקסט, מגנוס בוריסון, בפרויקט "ג'אז אלקטרוניקה". בנוסף ל-Happiness היא הוציאה שלושה אלבומי סולו נוספים, Dynamo‏ (2007), Kyss Mej‏ (2011) ו-Beauty Love Anything.
ג'וזפסון שיתפה פעולה עם המוזיקאי ארש מספר פעמים ובין להיטיהם נמנים "Broken Angel", "One Day" ו-"Dooset Daram" שזכו להצלחה בין-לאומית. בשנת 2019 הוציאה ביחד עם ארש את "One Night in Dubai" שהצליח לשחזר את הצלחת שיריהם הקודמים וצבר למעלה מ-125 מיליון צפיות בסך הכול.
דיסקוגרפיה > אלבומי אולפן

2007: Dynamo
2011: Kyss Mej
2015: Happiness (בהשתתפות קונטור)
2019: Beauty Love Anything
הערות שוליים

↑  'We are playing 85% Roxette tracks': Per Gessle talks one-off UK show, www.musicweek.com (באנגלית)
↑  Stockholm, P4 (2015-10-30). "Helena Josefsson med jazzinfluenser". Sveriges Radio (בשוודית). נבדק ב-2024-07-20.
↑  "Goodnight Sun 2018"
↑  "Helena Josefsson Discogs listing"
↑  Arash (2013-07-08), Arash feat. Helena - Broken Angel (Official Video), נבדק ב-2024-07-20
↑  Arash (2014-03-12), ARASH feat Helena - ONE DAY (Official Video), נבדק ב-2024-07-20
↑  Arash (2018-01-25), ARASH feat. Helena - DOOSET DARAM (Official Video), נבדק ב-2024-07-20
↑  Arash (2019-06-06), Arash feat. Helena - One Night In Dubai (Official Video), נבדק ב-2024-07-20
| --- | --- |
בקרת זהויות :  GND: 1033762792  ISNI: 0000 0003 7190 5504  MusicBrainz: d5e26a38-da03-417e-a49d-084e57bca3de  SELIBR: 291194  VIAF: 377149294293880521433   WorldCat (עם VIAF): 377149294293880521433
המוזיאון הלאומי של תימן בעדן

| --- | --- |

 מידע כללי
 סוג:  מוזיאון לארכאולוגיה
 מיקום:  עדן 
 מדינה:  תימן 
 הקמה ובנייה
 תקופת הבנייה:  ?–1966
 תאריך פתיחה רשמי:  1966 
 קואורדינטות:  12°46′44″N 45°02′34″E﻿ / ﻿12.779012°N 45.042905°E﻿ / 12.779012; 45.042905
  (למפת עדן מוגדלת) המוזיאון הלאומי של תימן בעדן(למפת עדן רגילה) המוזיאון הלאומי של תימן בעדן
 
המוזיאון הלאומי לארכאולוגיה בעיר עדן (בערבית: المتحف الوطني للآثار بعدن) הוא הגדול במוזיאונים של תימן. המוזיאון נוסד ב-1966, בסוף התקופה שבה הייתה עדן מדינת חסות של בריטניה וחלק מן הפדרציה של דרום ערב קצרת-הימים. המוזיאון שוכן בארמון שנבנה בשנים 1912–1918 עבור הסולטנות של לחג' (سلطنة لحج) (אנ') ב"קראטר" של עדן.
אוסף המוזיאון

מוקדי האוספים במוזיאון של עדן הם הממצאים מהממלכות הקדם-אסלאמיות בדרום ערב, בייחוד מקתבאן (قتبان) (אנ'), ממלכת אוסאן (أوسان) (אנ'), סבא, חצרמות (حضرموت) וחִמְיַר. עיקר המוצגים – פסלים, אסטלות, כלי קטורת וכתובות. מלבדם כולל המוזיאון יצירות אמנות אסלאמית ופריטים אתנוגרפיים. רוב המוצגים במוזיאון מקורם באוסף מוּנצֶ'רג'י (Muncherjee).
הבסיס המסודר לאוצרות המוזיאון נוצר על ידי הארכאולוג הבריטי ג'רלד לנקסטר הרדינג, שצילם, רשם וקיטלג בשנים 1959–1960 את מצאי העתיקות בשטחי החסות של בריטניה בדרום ערב, ובתוכם פריטי אוסף מונצ'רג'י. ב-1962 הוקמה בעדן מחלקת עתיקות ממשלתית בראשות האדריכל דונלד דו (Donald Brian Doe) שטיפל בהעמדת תצוגות המוזיאון.
ב-2008–2009 צולמו וקוטלגו הכתובות העתיקות במוזיאונים של תימן בידי צוות מאוניברסיטת פיזה, איטליה, ונבנה ארכיון דיגיטלי לצורך מחקר הכתובות הערביות הקדם-אסלאמיות, ובכללן אלה שברְשות המוזיאון של עדן. במסגרת המיזם הוכשר סגל באוניברסיטת עדן לטיפול בכתובות.
ב-1994, במהלך מלחמת האזרחים בתימן, נבזז המוזיאון וכמה ממוצגיו אבדו. כאשר המורדים החות'ים השתלטו על העיר ב-‏2015, נהרסה הקומה העליונה של המוזיאון.
גלריה

אסטלה מאלבסטר עם תבליט ראש שור ועליה חרוֹתוֹת בכתב מֻסנַד (אנ')
תגליף של גריפון על כותרת עמוד; שׁבּוַה, בירת ממלכת חצרמות הקדומה; אמצע המאה השלישית
פרוטומה מאלבסטר של אישה מעורטלת נושאת אשכול ענבים
הערות שוליים

↑  בתימן מוזיאון לאומי נוסף בעיר צנעא (נוסד ב-1971) גם זה שבעיר אִבּ נקרא בשם מוזיאון לאומי; בתימן מוזיאונים נוספים האוצרים פריטים ארכאולוגיים ואתנולוגיים – באוניברסיטה של צנעא (נוסד ב-1986), באוניברסיטה של עדן (1996), בעַתַק (אנ') (1981), בבַּינוּן (אנ') (1990), בד'מאר (2002), באוניברסיטה של ד'מאר (2006), בתעז (נהרס כליל ב-2015 על ידי החות'ים) ובזינג'יבּאר (אנ') שבמחוז אַבּיַן
↑  מ-1967 ועד 1990 – הרפובליקה העממית של דרום תימן, שהתאחדה ב-1990 עם צפון תימן
↑  אחרי קבלת העצמאות נקרא המבנה בשם "ארמון ה-14 באוקטובר", לציון ההכרזה ביום זה בשנת 1963 על המאבק המזוין בבריטים
↑  ה"קראטר" (Crater) הוא הרובע העתיק של עדן הבנוי בתוך לוע הר געש כבוי; כונה כך בפי הבריטים. שמו הרשמי של הרובע הוא סירה (صيرة; בתעתיק מערבית: צירה)
↑  Kaiky Muncherjee היה סוחר תושב עדן, בן הקהילה הזורואסטרית הפּארסית בהודו, שצבר בתחילת המאה ה-20 עתיקות מרחבי דרום ערב. אחרי מותו ב-1955 נרכשו אוספיו על ידי ממשלת עדן; על האוסף של מונצ'רג'י באתר המוזיאון הבריטי
↑  מיזם DASI ‏(Digital Archive for the Study of pre-Islamic Arabian Inscriptions)
ה'תרמ"ז

ה'תרמ"ז (5,647) ובקיצור תרמ"ז – היא שנה עברית  אשר החלה ביום א' בתשרי, אור ל-30 בספטמבר 1886, והסתיימה ביום כ"ט באלול, 18 בספטמבר 1887.
המולד של תשרי חל ביום שלישי, 15 שעות ו-1060 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה חמישית לשמיטה, ושנת 4 במחזור העיבור ה-298. תקופת ניסן שבשנה זו היא תחילת שנת 19 (סימנה יטיהא) במחזור השמש ה-202.
שנה זו היא שנת 1,818 לחורבן הבית, ושנת 2,198 לשטרות.
נולדו

הרב ישראל ולץ – רב הונגרי-ישראלי, מחבר שו"ת "דברי ישראל".
י"ז בתשרי – דוד בן-גוריון, ראש הממשלה הראשון של מדינת ישראל (נפטר ה'תשל"ד)
כ"ח בכסלו – נולד פרנץ רוזנצווייג, פילוסוף גרמני ממוצא יהודי (נפטר ה'תר"ץ)
כ"ט בכסלו – אברהם קריניצי, ראש עיריית רמת גן (נפטר ב-ה'תש"ל)
ד' בטבת – ישראל רוקח, ראש עיריית תל אביב, חבר הכנסת ושר מטעם הציונים הכלליים (נפטר ה'תשי"ט)
י"ח בטבת – יואל טייטלבוים, האדמו"ר מסאטמר ואב"ד ירושלים (נפטר ה'תשל"ט) מחבר ספרים "דברי יואל" "ויואל משה" ועוד
כ"ט בטבת – ברל כצנלסון, ממנהיגיה הבולטים של תנועת העבודה בארץ ישראל (נפטר ה'תש"ד)
ג' בשבט – ארתור רובינשטיין, מגדולי הפסנתרנים במאה ה-20
כ"ו באדר – צ'יקו מרקס, קומיקאי אמריקאי, מחברי האחים מרקס (נפטר ה'תשכ"ב)
ז' באייר – אלן גורדון קנינגהם, איש צבא בריטי, אחרון הנציבים הבריטים בישראל (נפטר ב-ה'תשמ"ג)
כ"ג בסיוון – אליה שמואל הרטום, חוקר המקרא (נפטר ב-ה'תרכ"ה)
ט"ו בתמוז – מארק שאגאל, צייר (נפטר ב-ה'תשמ"ה)
ה' באב – אליעזר זמנהוף מפרסם לראשונה את השפה הבינלאומית אספרנטו בספרו Lingvo internacia
י"ח באב – שמואל יוסף עגנון, סופר ישראלי, חתן פרס נובל לספרות (נפטר ה'תש"ל)
נפטרו

ח' בטבת - רבי ישראל זלמן אלכסנדרובסקי (נולד ה'תקפ"ב).
ד' בתמוז - רבי מנחם נחום טברסקי (טריסק), אדמו"ר מטריסק (נולד ה'תקפ"ט).
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
המוזיאון המלכותי של סקוטלנד

| --- | --- |

 מידע כללי
 סוג:  היסטוריה מדע ואמנות
 כתובת:  אדינבורו 
 מיקום:  אדינבורו 
 מדינה:  הממלכה המאוחדת 
 הקמה ובנייה
 תקופת הבנייה:  ?–1888
 תאריך פתיחה רשמי:  1888 
 אדריכל:  פרנסיס פוק 
 קואורדינטות:  55°56′49″N 3°11′22″W﻿ / ﻿55.946899480673°N 3.1893403895447°W﻿ / 55.946899480673; -3.1893403895447
 www.nms.ac.uk
  (למפת אדינבורו מוגדלת) המוזיאון המלכותי של סקוטלנד(למפת אדינבורו רגילה) המוזיאון המלכותי של סקוטלנד
 
המוזיאון המלכותי של סקוטלנד (אנגלית: Royal Museum) נמצא בעיר העתיקה של אדינבורו ומקיף מגוון של נושאים היסטוריים, מדעיים ואמנותיים. המוזיאון החל את דרכו במאה ה-19. ב-2007 מוזגו המוזיאון המלכותי של סקוטלנד והמוזיאון של סקוטלנד, שהוקם לידו בשנות ה-90 של המאה ה-20, למוזיאון אחד שנקרא המוזיאון הלאומי של סקוטלנד.
תערוכות ואוספים

המוזיאון מכיל חפצים מרחבי העולם, והוא מקיף נושאים רבים כגון גאולוגיה, ארכאולוגיה, ידיעת הטבע, מדע, טכנולוגיה ואומנות. אחת התערוכות החשובות ביותר בו היא התערוכה על הכבשה דולי, השיבוט המוצלח הראשון של יונק. בין התערוכות הנוספות ניתן למנות את מצרים העתיקה, את אחת החליפות הראוותניות במיוחד של אלטון ג'ון, שלד לוויתן, גולגולת של טריצרטופס, ואת שעון המילניום. האגף שבו מוצג שלד הלוויתן סגור זמנית לרגל שיפוצים, וייפתח שוב ב-2011.
תערוכות זמניות

נכון ל-2008, יש במוזיאון תערוכה זמנית על פיקאסו, שנקראת "Fired With Passion". עד תחילת 2008 הייתה תערוכה על אומנות וכתב מהמזרח הרחוק, שהוצגה מ-2006.
היסטוריה ואדריכלות

בניית המוזיאון, שנערכה בשלבים, החלה בשנת 1861. חלק מאגפי המוזיאון נפתחו טרם החלה בנייתם של אגפים אחרים. הבניין המקורי הושלם בשנת 1888 ותוכנן על ידי פרנסי פוק, מהמהנדסים המלכותיים. הקירות החיצוניים של הבניין נבנו בסגנון הרנסאנס, בניגוד לאולם הכניסה מוצף-האור, שנבנה בהשראת ארמון הבדולח.
רוב אוספיו של המוזיאון הגיעו מהמוזיאון של אוניברסיטת אדינבורו. גשר חיבר בין מבנה המוזיאון לבניין הישן של האוניברסיטה וכך תלמידי האוניברסיטה יכלו לעבור בחופשיות במוזיאון. אולם, אוצרי המוזיאון מצאו מוצגים שסודרו מחדש ואף נעלמו, והתברר שתלמידים מהאוניברסיטה גנבו כיבוד שנקנה על ידי המוזיאון לצורך קבלת פנים לאורחים נכבדים. לכן נחסם הגשר בקיר לבנים שנותר עד היום.
המוזיאון הורחב מספר פעמים מאז פתיחתו. בשנת 1998 נפתח המוזיאון של סקוטלנד, במבנה צמוד למבנה של המוזיאון המלכותי. בשנת 2007 אוחדו המוזיאונים והפכו למוזיאון הלאומי של סקוטלנד.
המועמדת (טלנובלה)

| --- | --- |

 סוגה:  טלנובלה 
 שחקנים:  סילביה נווארו 
 ארץ מקור:  מקסיקו 
 שפות:  ספרדית 
 מספר עונות:  1 
 מספר פרקים:  61 
 הפקה
 חברת הפקה:  טלוויסה 
 הפצה:  טלוויסה 
 טכניקת צילום:  מערך מרובה מצלמות 
 שידור
 רשת שידור:  לס אסטרלס 
 תקופת שידור מקורית:  21 בנובמבר 2016 – 12 בפברואר 2017 
 קישורים חיצוניים
 אתר רשמי
 דף התוכנית ב-IMDb
 
המועמדת (בספרדית: La candidata) היא טלנובלה מקסיקנית, שהופקה על ידי ז'יזל גונזלס בשנת 2016 עבור חברת טלוויסה, בכיכובם של סילביה נבארו  וויקטור גונזלס. הסדרה תשודר בישראל בערוץ הטלנובלות הספרדיות, ואמוס.
תקציר העלילה

רחינה, סנטורית ואשת מושל העיר, נאלצת להתמודד עם מערכת היחסים השחוקה עם בעלה, מצד אחד, ועם בנה המתמרד, מצד שני. כאשר אלונסו, בעלה, מחליט להתמודד לנשיאות, הוא מגלה צד אכזרי ואלים באישיותו. כשהייתה בקולג' ניהלה רחינה מערכת יחסים עם חררדו, כעת יריבו של אלונסו בהתמודדות לנשיאות. חררדו מתחרה באלונסו גם על ליבה של רחינה. רחינה מחליטה לעזוב את אלונסו, וכדי להימנע מאסון היא מנסה למוטט את עולמו.
הלנה בלוואצקי

| --- | --- |

 לידה:  31 ביולי 1831 (יוליאני) דניפרופטרובסק, פלך יקטרינוסלב, האימפריה הרוסית 
 פטירה:  26 באפריל 1891 (יוליאני) (בגיל 59) לונדון, הממלכה המאוחדת של בריטניה הגדולה ואירלנד 
 שם לידה:  Елена Петровна Ган 
 מדינה:  ארצות הברית, האימפריה הרוסית 
 השקפה דתית:  Blavatskian theosophy 
 פרסים והוקרה:  Subba Row Medal (1888) 
 
הלנה פטרובנה בְּלָוואצְקִי (רוסית: Еле́на Петро́вна Блава́тская, אוקראינית: Олена Петрівна Блаватська, אנגלית: Helena Petrovna Blavatsky), נולדה כהלנה פון האן (רוסית: Елена Петровна Ган, אוקראינית: Олена Петрівна Ган, אנגלית: Helena von Hahn)‏ (31 ביולי 1831, יקטרינוסלב - 8 במאי 1891, לונדון) הייתה פילוסופית ממוצא רוסי-גרמני ומייסדת האגודה התאוסופית. פעלה בעיקר בארצות הברית, באנגליה ובהודו.
ביוגרפיה

בלוואצקי נולדה ב-31 ביולי 1831 ביקטרינוסלב (כעת דניפרו), באימפריה הרוסית. אביה, קולונל פטר פון האן, היה בן למשפחת אצילים גרמנית ממקלנבורג. אמה, הלנה פדייבה, הייתה סופרת רוסייה אשר נפטרה בגיל 28, כאשר הייתה בתה בת 11. אחותה הקטנה של הלנה בלוואצקי היא הסופרת ו.פ. ז'ליחובסקי.
בשנת 1848, חודש בטרם מלאו לה 17 שנים, התחתנה הלנה עם סגן המושל של ירוואן, בירת ארמניה. לאחר שלושה חודשי נישואים היא גנבה סוס ונמלטה לבית סבה בטביליסי, אשר מצידו שלחה מיד לבית אביה שהתגורר סמוך לסנקט פטרבורג. אולם הלנה לא הגיעה לבית האב והפליגה בספינה אנגלית שעשתה דרכה לעבר איסטנבול. על פי גרסתה, נישואיה לא מומשו והיא נותרה בתולה לשארית חייה. שנים אחר כך ספרה לכותב הביוגרפיה שלה כי במשך 10 שנים, עד לשנת 1858, טיילה בעולם ובקרה בין השאר במצרים, צרפת, קנדה, אנגליה, דרום אפריקה, דרום אמריקה, גרמניה, מקסיקו, הודו, יוון, ובמיוחד בטיבט שם למדה במשך שנתיים עם גברים אותם כינתה אחים. היא טענה כי המירה דתה לבודהיזם בעודה בסרי לנקה ועברה טקס חניכה בטיבט. היא שבה לרוסיה בשנת 1858 ונסעה לבקר את אחותה, אשר התאלמנה בגיל צעיר וירשה רכוש רב מבעלה.
היא הכירה זמר אופרה איטלקי בשם ארקדי מטרוביץ' ועזבה אִתו את רוסיה. מטרוביץ' נפטר בנסיבות לא ברורות והלנה חיה בשנות ה-70 של המאה ה-19 בקהיר, שם קיימה פגישות סיאנס והתפרסמה ביכולותיה בתחום התקשור. בשנת 1873 היא היגרה לניו יורק והרשימה ביכולותיה בתחום הפאראפסיכולוגיה. בשנת 1874 פגשה את הנרי סטיל אולקוט, עורך דין, מומחה חקלאי ועיתונאי שכתב בנושאי ספיריטואליזם. עד מהרה החלו השניים לעבוד יחדיו והיא כתבה את ספרה "איזיס נגלית" (Isis Unveiled).
בשנת 1875 נשאה בלוואצקי בשנית למייקל בטנלי, בעיר ניו יורק. הזוג נפרד לאחר חודשים ספורים ובשנת 1878 נחתם הסכם הגירושין. בשנת 1878 היא קיבלה אזרחות אמריקאית, אולם עוד באותה שנה היגרה להודו ולא שבה עוד לארצות הברית.
בחודש ספטמבר 1875, בעת שהתגוררה בניו יורק, היא סייעה לייסד את האגודה התאוסופית, יחד עם הנרי סטיל אולקוט, ויליאם קואן ג'אדג', ואחרים. בלוואצקי כתבה כי כל הדתות מכילות אמיתות בלב תורתן, אולם בה בעת הן אף בעייתיות ולא מושלמות בביטוייהן החיצוניים. כתביה השוזרים ידע ספיריטואלי יחד עם מדע חדש הם ממבשרי הגות העידן החדש ולכן היא נחשבת למורה רוחנית.
בתחילת שנת 1879 הגיעה לבומביי. בעודה שוהה בהודו הפכה האגודה התאוסופית שהקימה לארגון בינלאומי ובשנת 1882 היא העבירה את מטה הארגון לעיר אדיאר בטמיל נאדו.
לדבריה, את הידע הרוחני שלה היא קיבלה ממהטמות - קבוצת השולטים אלמותיים, המתגוררים במנזרים המוסתרים בהימלאיה. מורים ראשיים של בלוואצקי היו מהטמה מוריה, מהטמה קוטחומי וז'בל קחול, אחד מהם מצרי, האחר הונגרי, והשלישי אינדיאני. את תוכן כתביה העיקריים - "איזיס ניגלית" ו"הדוקטרינה הסודית" קיבלה בלוואצקי על פי טענותיה באופן טלפאתי, כמו גם רוב המכתבים שיועדו עבור א.פ. סינט ובשביל התאוסופים האחרים.
הלכה לעולמה ב-8 במאי 1891 בלונדון.
השקפתה

השקפת העולם של בלוואצקי גורסת בין השאר שמקורו של האדם ביצורים חיים אחרים ושהוא בעל גוף אסטרלי עתיק מגופו הפיזי. היא טענה שהאנושות התפתחה משרשרת של 7 "גזעים שורשיים" שהתפתחו ב-7 יבשות שונות. אלו נחשבו לשווים בבסיסם, אך בתוך כל "גזע שורשי" כזה ישנם הבדלים מהותיים וזאת על פי רמת ההתפתחות של הפרטים בו. כאחד הענפים של הגזע הארי, נחשב הגזע השמי אלא שזה עבר מוטציה רוחנית (שלילית) והפך את החומרי למושלם. לענף השמי שייכים כל היהודים וכל הערבים. הערות גזעניות דומות אמרה גם על האבוריג'ינים באוסטרליה שאותם היא הגדירה כיצורים שהם חצי חיות.[דרוש מקור]
השקפת העולם הנ"ל הפכה את תורתה של בלוואצקי נגישה לפירושים של תורת הגזע כמו למשל של המכשף והאידאולוג האנטישמי גידו פון ליסט ויורג לאנץ פון ליבנפלס (אנ'). תורתה הטביעה את רישומה על ראשוני הנאצים בתחילת המאה ה-20. השפעה ענפה הייתה לבלוואצקי על תורת האנתרופוסופיה שהחלה את דרכה על ברכי התנועה התאוסופית.
המפלגה הסוציאליסטית של אלבניה

| --- | --- |

 מדינה:  אלבניה אלבניה
 מנהיגים:  Kozak 
 תקופת הפעילות:  5 ביוני 1991 – הווה (33 שנים) 
 אידאולוגיות:  סוציאל-דמוקרטיה
 מטה:  טירנה 
 מיקום במפה הפוליטית:  מרכז-שמאל
 ארגונים בינלאומיים:  מפלגת הסוציאליסטים האירופאים, האינטרנציונל הסוציאליסטי 
 צבעים רשמיים:  כחול 
 ps.al
 
המפלגה הסוציאליסטית של אלבניה (באלבנית: Partia Socialiste e Shqipërisë) היא מפלגת מרכז-שמאל סוציאל-דמוקרטית באלבניה; בעלת כוח רב בפרלמנט. המפלגה צברה כוח לאחר הבחירות לפרלמנט ב-2009, ולה 65 מושבים מתוך 140 בפרלמנט האלבני (תוצאות הבחירות הפרלמנטריות בשנת 2013). המפלגה עלתה לשלטון ב-1997 לאחר משבר פוליטי וחילופי גברי בממשלה. בבחירות הכלליות של שנת 2001 זכתה המפלגה לרוב פרלמנטרי של 73 מושבים, שאיפשר לה להרכיב את הממשלה. בבחירות הכלליות בשנת 2005 איבדה המפלגה את הרוב, והמפלגה הדמוקרטית של אלבניה הרכיבה את הממשלה החדשה.
המפלגה הסוציאליסטית של אלבניה היא היורשת של מפלגת העבודה של אלבניה (PLA), שהייתה למעשה המפלגה הקומוניסטית ששלטה באלבניה בין 1946 ל-1991 בראשות הרודן הקומוניסטי אנוור הוג'ה. המפלגה נוצרה לאחר פירוק מפלגת העבודה האלבנית ב-1991, והמעבר לדמוקרטיה. הרפורמיסט הקומוניסטי פאטוס נאנו נבחר לעמוד בראש המפלגה, ושלט בה ללא מצרים. נאנו התפטר ב-2005, לאחר שהמפלגה הובסה בבחירות. הוא הוחלף בידי אדי רמה.
המפלגה הסוציאליסטית של אלבניה היא חברה באינטרנציונל הסוציאליסטי וכן בארגון הגג של המפלגות הסוציאל-דמוקרטיות האירופאיות מפלגת הסוציאליסטים האירופאים. עיתונה של המפלגה נקרא "Zëri i Popullit" (קול העם).
ה'תרמ"ד

ה'תרמ"ד (5,644) ובקיצור תרמ"ד – היא שנה עברית  אשר החלה ביום א' בתשרי, אור ל-2 באוקטובר 1883, והסתיימה ביום כ"ט באלול, 19 בספטמבר 1884.
המולד של תשרי חל ביום שלישי, 0 שעות ו-879 חלקים. לפיכך זו שנה מסוג גכה. איננה מעוברת, ואורכה 354 ימים.
זו שנה שנייה לשמיטה, ושנת 1 במחזור העיבור ה-298. תקופת ניסן שבשנה זו היא תחילת שנת 16 (סימנה יויאז) במחזור השמש ה-202.
שנה זו היא שנת 1,815 לחורבן הבית, ושנת 2,195 לשטרות.
אירועים

ט"ו בשבט - חידוש הנטיעות בארץ ישראל
ט"ו באדר - המשקה קוקה-קולה נמכר לראשונה בבקבוקים
נולדו

ג' בטבת - בן-ציון דינור, שר, חבר הכנסת, היסטוריון ומחנך (נפטר ה'תשל"ג)
כ' באדר - נחום ניר-רפאלקס, פוליטיקאי ישראלי, יושב ראש הכנסת (נפטר ב-ה'תשכ"ח)
ט' באב - רבי יעקב אריה טברסקי, האדמו"ר מטריסק לונדון
ג' באלול - שמואל יבנאלי (ורשבסקי) מפעילי תנועת הפועלים בארץ חקר את תולדות יהדות תימן, ושליחותו אליה ב–1911 עוררה גל של עליה משם
כ"ב באלול - משה דפנא, מחנך ומשורר עברי (נפטר ב-ה'תשכ"ד)
נפטרו

י"א בחשוון - רבי אברהם וינברג, מייסד חסידות סלונים, מחבר ספר "יסוד העבודה"
כ"ד בטבת - הרב שמואל הלר  מנהיגה של הקהילה האשכנזית בצפת במשך למעלה מארבעים שנה, פוסק, מורה ומרפא.  (נולד ה'תקס"ג)
ד' באב - הרב אלכסנדר סנדר קפלן - רב בוילקומיר ובקופישוק, מחבר "שלמי נדרים" על מסכת נדרים (נולד ב-ה'תקע"ה בערך).
א' באלול - רבי חנוך העניך דב מייער האדמו"ר מאַלֶסק, בעל "לב שמח"
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
המאגר הלאומי לתורמי מח עצם של עזר מציון

| --- | --- |

 פעילות:  מאגר תורמי מח עצם יהודים
 התאגדות:  עמותה
 תחום:  תרומות מח עצם
 מדינה:  ישראל
 מטה הארגון:  פתח תקווה
 בעלות:  עזר מציון
 יושב ראש:  ברכה זיסר
 תקופת הפעילות:  1998–הווה (כ־26 שנים)
 פרסים והוקרה:  פרס ישראל
 https://www.ami.org.il/services/bone-marrow
המאגר הלאומי לתורמי מח עצם של עזר מציון הוא מאגר תורמי מח עצם פוטנציאליים הגדול בישראל, והמאגר היהודי הגדול בעולם, והוא השישי בגודלו בעולם, והגדול בעולם ביחס לגודל האוכלוסייה. הוא מנוהל על ידי ד"ר ברכה זיסר ושייך לעמותת עזר מציון.
רקע היסטורי

בשנת 1996 נערך מבצע ראשון בארץ לאיסוף דגימות של מח עצם עבור נער בשם משה סחייק, במבצע גויסו 5,000 תורמים פוטנציאליים, אך לא אותר תורם מתאים והחולה נפטר. לאחר פטירתו הציעו הוריו של סחייק לד"ר ברכה זיסר ולעזר מציון להפוך את הדגימות שנאספו עבור סחייק למאגר שיוכל לשמש להצלת חולים אחרים. שנתיים לאחר מכן, בשנת 1998, הקימו מוטי וד"ר ברכה זיסר יחד עם עמותת עזר מציון את מאגר מח העצם, במטרה להגדיל את מספר תורמי מח העצם הפוטנציאליים בישראל.
אבני דרך

בשנת 2005 נחתם הסכם לשיתוף פעולה בין עזר מציון לצה"ל, לפיו לכל מתגייס יוצע להצטרף למאגר במהלך שרשרת החיול בבקו"ם. עד שנת 2020 הצטרפו למאגר דרך מיזם זה מעל 576,700 חיילים, ובוצעו בפועל 2,174 תרומות מצילות חיים. החשיבות שבצירוף החיילים למאגר הוא בכך שמתאפשרת כך גישה למאגר של תורמים פוטנציאליים צעירים ובריאים מרוב המוצאים האתניים הקיימים בישראל, בנוסף קיים מערך מקביל לגיוס תורמים פוטנציאליים מקרב משרתי השירות הלאומי.
בשנת 2009 נערך מבצע גיוס התורמים הגדול בעולם, כאשר ביום אחד צורפו למאגר 64,000 תורמים במבצע ממוקד עבור הילדה עמית קדוש.
בשנת 2011 עבר בכנסת חוק מרשם תורמי מח עצם שקבע כללים מחייבים לפעילות מאגרי תורמי מח עצם (למשל, אסר הכללת קטינים במאגר, אף אם נדגמו, למשל, עבור חולה שהוא בן משפחתם, וכן הסדיר את הכללים להעברת מידע בין מאגרים, וכן כללים להסדרת תרומות מח עצם מקטינים ופסולי דין, קבע כללים מחייבים לצורך שמירת הפרטיות של התורמים, חייב את העברת המידע למאגר חוקי אחר במקרה של סגירת מאגר, ואסר על גיוס תרומות לצורך תרומות מח עצם שלא על ידי מאגר מח עצם חוקי), וכן קבע מנגנון חוקי למימון ממשלתי לאיסוף דגימות מח עצם והכללתם במאגרים בישראל.
עוד בשנת 2011 הצטרף המאגר לארגון העולמי של תורמי מח עצם, וקיבל את תעודת ההסמכה (אקרדיטציה) שלו.
בשנת 2018 התקיים מבצע גיוס ייחודי ורחב היקף בעדה האתיופית עבור חולה בת העדה. באותה שנה, הוקם המרכז לאיסוף תאי אב של עזר מציון ולצידו מעבדה, ומאז תורמי מח העצם של עזר מציון אינם נדרשים עוד להגיע לבית החולים לצורך ביצוע התרומה.
בשנת 2019 עבר המאגר למשכנו החדש בפתח תקווה, למבנה ע"ש מוטי זיסר.
בינואר 2020 נחצה רף מיליון הדגימות והביא את ישראל לשיא עולמי של דגימות ביחס לגודל האוכלוסייה. הדגימות הרבות הביאו ל-3,466 השתלות מח עצם שהתבצעו מאז הקמת המאגר.
בשנת 2024 היו במאגר יותר מ-1,200,000 תורמים פוטנציאליים, ונעשו באמצעותו יותר מ-5000 השתלות.
השפעת המאגר

לפי נתוני ארגון המאגרים העולמי כ-70% מהחולים בישראל מצליחים למצוא תורם ממאגר ישראלי, לעומת ממוצע עולמי של כ-50%, ומאז הקמת המאגר הלאומי, ירד שיעור תרומות מח עצם המיובאות ממאגרים בעולם עבור חולים ישראליים בכ-50%.
ראו גם

השתלת איברים
תא גזע
חוק מרשם תורמי מח עצם
הערות שוליים

↑  המאגר הלאומי לתורמי מח עצם של עזר מציון חוגג מיליון, באתר "סרוגים", 28 בינואר 2020
1 2  ענבר טויזר, חצה את המיליון: מאגר תורמי מח עצם בישראל - הגדול בעולם ביחס לאוכלוסייה, באתר ynet, 27 בינואר 2020
↑  רשות השירות הלאומי-אזרחי, צירוף המתנדבים למאגר מח עצם
1 2  בועז אפרת‏, 3,466 השתלות: יותר ממיליון ישראלים הצטרפו למאגר מח העצם של עזר מציון, באתר וואלה, 27 בינואר 2020
↑  https://www.ami.org.il/services/bone-marrow/about-the-repository
↑  ענבר טויזר, חצה את המיליון: מאגר תורמי מח עצם בישראל - הגדול בעולם ביחס לאוכלוסייה, באתר ynet, 27 בינואר 2020
↑  מאגר מח העצם של עזר מציון הפך לגדול ביותר בעולם – ביחס לאוכלוסייה, באתר ‏מאקו‏, 27 בינואר 2020
ה'תרמ"א

ה'תרמ"א (5,641) ובקיצור תרמ"א – היא שנה עברית  אשר החלה ביום א' בתשרי, אור ל-6 בספטמבר 1880, והסתיימה ביום כ"ט באלול, 23 בספטמבר 1881.
המולד של תשרי חל ביום השבת, 20 שעות ו-985 חלקים. לפיכך זו שנה מסוג בחה. היא מעוברת, ואורכה 383 ימים.
זו שנה שישית לשמיטה, ושנת 17 במחזור העיבור ה-297. תקופת ניסן שבשנה זו היא תחילת שנת 13 (סימנה יגלהא) במחזור השמש ה-202.
שנה זו היא שנת 1,812 לחורבן הבית, ושנת 2,192 לשטרות.
אירועים

תחילת עליית אעלה בתמר של יהדות תימן
ט"ז בניסן - פורצים הפוגרומים סופות בנגב בדרום רוסיה
אליעזר בן-יהודה עלה לארץ ישראל, על מנת להגשים את חלומו
נולדו

י"ג בחשוון - זאב ז'בוטינסקי, מייסד התנועה הרוויזיוניסטית (נפטר ה'ת"ש)
ז' בכסלו - יעקב אפשטיין, פסל יהודי-אמריקאי (נפטר ה'תשי"ט)
א' בטבת - יוסף טרומפלדור, לוחם, סוציאליסט וחלוץ יהודי (נפטר ה'תר"ף)
ה' באדר א' - אלכסנדר שור, היסטוריון יהודי (נפטר ה'תש"ג)
י"ד בסיוון - מרדכי קפלן, ממנהיגי יהדות ארצות הברית (נפטר ב-ה'תשמ"ד)
ד' באלול - אליעזר זיגפריד הופיין, בנקאי ועסקו ציבור: מנכ"ל בנק אנגלו– פלשתינה (ולימים בנק לאומי לישראל) ויו"ר מועצת המנהלים שלו: מאדריכלי כלכלת היישוב והמדינה
נפטרו

כ' בניסן - בנג'מין דיזראלי, בריטי יהודי, סופר וראש ממשלת בריטניה
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
המפלגה הסוציאליסטית ההונגרית

| --- | --- |

 מדינה:  הונגריה
 מנהיגים:  Rezső Nyers 
 תקופת הפעילות:  1989–הווה (כ־35 שנים)
 אידאולוגיות:  סוציאל-דמוקרטיה
 מטה:  בודפשט 
 מיקום במפה הפוליטית:  שמאל
 ארגונים בינלאומיים:  האינטרנציונל הסוציאליסטי  מפלגת הסוציאליסטים האירופאים   הברית הפרוגרסיבית של סוציאליסטים ודמוקרטים
 צבעים רשמיים:  אדום
 נציגויות בפרלמנטים
 האספה הלאומית:  20 / 199
 הפרלמנט האירופי:  2 / 22
 mszp.hu
 
המפלגה הסוציאליסטית ההונגרית (בהונגרית: Magyar Szocialista Párt) היא מפלגה סוציאל-דמוקרטית בהונגריה. הוקמה בסתיו 1989 כפלג של המפלגה הקומוניסטית השלטת. בשנת 1994 ניצחה ברוב גדול בבחירות והובילה את הממשלה. עד 2010 הייתה ה-MSZP אחת משתי המפלגות הגדולות במדינה, אך איבדה מרבית מכוחה בבחירות. זאת לאחר ממחאות ציבוריות גדולות בשנת 2006 והמשבר הכלכלי העולמי. מאז שנת 2010, המפלגה נמצאת באופוזיציה לשלטון המובל על ידי פידס.